recursal/SuperWikiNEXT-32B huggingface dataset:
**Swiss Cottage** je jedna zo staníc londýnskeho metra na Jubilee Line, v mestskom obvode Camden, konkrétne v štvrti zvanej Swiss Cottage. Leží v tarifnej zóne č. 2 („Travelcard Zone 2") medzi stanicami Finchley Road a St. John's Wood.

Dejiny
------

Otvorili ju 20. novembra 1939 na novo-postavenom hĺbenom úseku medzi stanicami Baker Street a Finchley Road, keď vetvu do Stanmore začala namiesto Metropolitan Line obsluhovať Bakerloo Line.

Nová stanica pôvodne fungovala ako prestupná stanica na podpovrchovej Metropolitan Line a susediacej hĺbenej Bakerloo Line (nástupištia č. 1 a 2 obsluhovala Metropolitan Line a č. 3 a 4 Bakerloo Line). Metropolitan Line tu prestala zastavovať 17. augusta 1940. Následne celý úsek od Baker Street až po Stanmore prebrala Jubilee Line, ktorú otvorili 1. mája 1979.

Galéria
-------

* Nástupište stanice  Swiss Cottage.Nástupište stanice   
 Swiss Cottage.
* Eskalátory v stanici metra  Swiss Cottage.Eskalátory v stanici metra   
 Swiss Cottage.

Iné projekty
------------

Commons
* Spolupracuj na Commons Commons ponúka multimediálne súbory na tému **Swiss Cottage (stanica metra)**

Externé odkazy
--------------

* London's Transport Museum Photographic Archive
	+ Vchod do stanice, 1953
	+ Nástupište, 1946
Písaná verzia, ktorú napísal páter Francisco Ximénez
**Popol Vuh** (slov. Kniha rád) alebo v modernom jazyku Kičeov **Popol Wuj** je posvätný tradičný spis Mayov-Kičeov. Pojednáva o historických a mytologických aspektoch tohto ľudu. V roku 1530 bola zapísaná v latinke. V roku 1702 text do španielčiny preložil páter Francisco Ximénez.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Kniha opisuje stvorenie sveta, dobu mýtických démonov a hrdinov, epochu praotcov a éru kičejských kráľov. Zaujímavosťou je, že text spomína bohov, ktorí vedeli, že Zem je guľatá.[chýba zdroj]

### Časti

* *Kniha prvá* - o stvorení sveta a pokusoch o stvorenie ľudí, zničení nepodareného ľudstva a nepravých božstiev
* *Kniha druhá* - o víťazstve svetla nad tmou a o činoch božských rekov v Xibalbá
* *Kniha tretia* - o dobe predkov, čakaní na svetlo a putovaní z pravlasti
* *Kniha štvrtá* - o vzniko štátu Kičeov a ich nadvláde nad ostatnými kmeňmi

 Opis zápletky alebo rozuzlenia príbehu sa tu končí.

Iné projekty
------------

Commons
* Spolupracuj na Commons Commons ponúka multimediálne súbory na tému **Popol Vuh**

Externé odkazy
--------------

* Popol Vuh (po španielsky)
* Popol Vuh (po anglicky)
Logo
**Popcorn Time** je multiplatformový, slobodný bittorrentový klient, ktorý má integrovaný prehrávač médií. Program a jeho forky s rovnakým názvom sú bezplatné alternatívy predplatených video streamovacích služieb ako napr. Netflix. Popcorn Time používa sekvenčné sťahovanie na prehrávanie kópií filmov, ktoré sú hostované na niekoľkých torrentových stránkach, hoci trackery je možné pridať a používať ručne.

Popcorn Time rýchlo získal mediálnu popularitu, pričom niektoré média ho prirovnávali k Netflixu jednoduchosťou používania. Po zvýšení popularity bol program náhle ukončený pôvodnými autormi 14. marca 2014 po nátlaku od MPAA. Odvtedy vzniklo niekoľko forkov tohto softvéru od rôznych iných autorov a pribudli nové funkcie. Pôvodný Popcorn Time sa hlási k forku na popcorntime.io, ktorý sa považuje za nástupcu od augusta 2015. V októbri 2015 MPAA dosiahla súdny príkaz z Kanady na zastavenie kanadských programátorov popconrtime.io, čo malo za následok vypnutie stránky.

Zdroj
-----

*Tento článok je čiastočný alebo úplný preklad článku Popcorn Time na anglickej Wikipédii.*
**Coffee Lake** je kódové označenie ôsmej generácie procesorov Intel. Po procesoroch Kaby Lake ide o druhú optimalizáciu mikroarchitektúry Skylake.

Procesory Coffee Lake majú oproti predchádzajúcim generáciám procesorov viac jadier, konkrétne procesory Core i3 majú 4 jadrá, Core i5 sú 6-jadrové a Core i7 sú tiež 6-jadrové, avšak s Hyper-Threading, majú teda 12 vlákien. Hoci využívajú procesory Coffee Lake rovnakú päticu ako predchádzajúce dve generácie, teda LGA 1151, jednotlivé kontakty pätice plnia iné úlohy a nie je preto umožnená kompatibilita s čipsetmi série 100 a 200. Sú kompatibilné iba s čipsetmi série 300.

Prvé procesory Coffee Lake pre stolné počítače, spoločne so zatiaľ jediným čipsetom Z370, boli vydané 5. októbra 2017. Ďalšie procesory by mali byť rovnako ako notebookové procesory a ďalšie čipsety vydané začiatkom roka 2018.

Referencie
----------

1. ↑  Intel Newsroom: Intel unveils the 8th Gen Intel Core Processor Family for Desktop, Featuring Intel 's Best Gaming Processor Ever

Zdroj
-----

*Tento článok je čiastočný alebo úplný preklad článku Coffee Lake na českej Wikipédii.*

| * z
* d
* u
Zoznam procesorov Intel |
| --- |
| Procesory mimo x86 | 
* 4004
* 4040
* 8008
* 8080
* 8085
* iAPX 432
* i860
* i960

 |
| Procesory x86 a x86-64 | 
* 8086
* 8088
* 80186
* 80188
* 80286
* 80386
* 80486
* Pentium
* Pentium Pro
* Pentium MMX
* Pentium II
* Celeron
* Pentium III
* Pentium 4
* Pentium M
* Pentium D
* Celeron M
* Atom
* Core
* Xeon

 |
| Mikroarchitektúry x86 a x86-64 | 
* P5
* P6
* Intel Core
* Nehalem
* Sandy Bridge
* Ivy Bridge
* Haswell
* Broadwell
* Skylake
* Kaby Lake
* Coffee Lake
* Cannonlake
* Icelake
* Tigerlake

 |
| Procesory IA-64 | 
* Itanium
* Itanium 2

 |
| Mikrokontroléry | 

|  |  |
| --- | --- |
| MCS-48 | 
* 8020
* 8021
* 8022
* 8031
* 8035
* 8039
* 8040
* 8041
* 8042
* 8044
* 8048
* 8049
* 8050
* 8242
* 8243
* 8344
* 8641
* 8741
* 8742
* 8744
* 8748
* 8749

 |
| MCS-51 | 
* 8031
* 8032
* 8051
* 8052
* 8054
* 8058
* 8351
* 8352
* 8354
* 8358
* 8751
* 8752
* 8754
* 8758
* 80151
* 80152
* 80251
* 83151
* 83152
* 83251
* 87151
* 87152
* 87251

 |
| MCS-96 | 
* 8094
* 8095
* 8096
* 8098
* 8394
* 8395
* 8396
* 8397
* 8398
* 8794
* 8795
* 8796
* 8797
* 8798
* 80296
* 83196
* 87196

 |

 |
Ford 3-Ton M1918
**Ford 3-ton M1918 tank** bol americký ľahký tank prvej svetovej vojny a jeden z prvých projektov tankov realizovaných v Spojených štátoch. Išlo o malé vozidlo pre dvojčlennú posádku, vyzbrojené jedným guľometom M1919 Browning, ktoré dosahovalo maximálnu rýchlosť 12,8 km/h (8 mph).

História
--------

Vývoj trojtonového tanku firmy Ford sa začal v polovici roku 1918 s plánom doplniť ním výzbroj Amerických expedičných síl vedľa Renaultu M1917. Počiatočnú výrobnú sériu predstavovalo pätnásť vozidiel, z ktorých jedno bolo odoslané do Francúzska ku skúškam. Celkom bola zadaná výroba 15 000 exemplárov, ale americké tankové vojsko pociťovalo, že vozidlo nespĺňa jeho požiadavky na tank, a s uzavretím prímeria na západnej fronte bola zákazka na ďalšiu výrobu zrušená. Zostalo iba pätnásť exemplárov vyrobených počas vojny.

Zachované exempláre
-------------------

Je známy jeden zachovalý exemplár, ktorý sa nachádza v *National Infantry Museum* vo Fort Benning, v Georgii.

Zdroj
-----

*Tento článok je čiastočný alebo úplný preklad článku Ford 3-Ton M1918 na českej Wikipédii.*
**Arthur Cecil Pigou** (\* 18. november 1877, Ryde, Spojené kráľovstvo + 7. marec 1959, Cambridge) bol anglický ekonóm, žiak a nástupca Alfreda Marshalla. V rokoch 1908 - 1943 bol profesorom politickej ekonómie na University of Cambridge.

Jeho hlavným prínosom je rozvoj ekonómie blahobytu. Poukazuje na nedostatok tržného systému, ktorý síce optimálne alokuje zdroje, ale nemusí zaisťovať maximálny blahobyt spoločnosti. Spoločenský blahobyt je najčastejšie definovaný ako súčet blahobytu všetkých jedincov. Tento blahobyt sa maximalizuje, ak blahobyt jedného nemôže byť zvýšený, bez toho, aby sa zároveň neznížil blahobyt druhého.

Aj keď bol Pigou zástancom liberalizmu, obhajuje zároveň potrebu štátnych zásahov pri riešení tzv. externalít. Navrhoval sústavu daní (tzv. Pigouova daň) a subvencií, ktorá má uvádzať motivácie súkromných subjektov do súladu so spoločenskou efektívnosťou (napr. zdanenie firiem, ktoré znečisťujú životné prostredie). S iným riešením problému externalít prišiel v roku 1960 Ronald H. Coase.

Vybrané diela
-------------

* *Wealth and Welfare*), (1912)
* *Unemployment* (1914)
* *The Political Economy of War* (1921)
* *Ekonomie Blahobytu* (1932, *The Economics of Welfare*)
* *The Theory of Unemployment* (1933)
* *Keynes's General Theory: A Retrospective View* (1950)

Externé odkazy
--------------

* Arthur Cecil Pigou (englisch)
* Arthur Cecil Pigou: *The Problem of Theism, and other Essays.* London, Macmillan and Co. 1908.

Autoritné údaje: * BnF: 12278002v
* GND: 119107023
* ISNI: 0000 0001 2100 7779
* LCCN: n79054454
* NK ČR: skuk0004595
* VIAF: 39438224
* WorldCat: lccn-n79054454
**Akkadčina** alebo **akadčina** alebo **asýrsko-babylonský jazyk** bol semitský jazyk používaný najmä v starovekej Mezopotámii, Iráne, Malej Ázii a severnej Sýrii, okrem iných Asýrčanmi a Babylončanmi. Je to spolu s ebajčinou najstarší písomne zachovaný semitský jazyk a jediný zástupca severovýchodnej vetvy semitských jazykov.

Akkadčina bola ovplyvnená sumerčinou od 3. tisícročia, od ktorej prevzala aj písmo, a v prvom tisícročí aramejčinou, ktorá sa stala hovoreným jazykom, kým akkadčina ostala len jazykom písma.

Akkadčina v širšom zmysle začína v 27. stor. pred Kr. vlastnými menami v sumerských textoch. Akkadčina v užšom zmysle, t. j. aj ucelené texty, začína v 24. stor. pred Kr. a je rozdelená na viacero dialektov podľa času používania a miesta rozšírenia:

* 2500 - 1950: staroakkadčina
* 1950 - 1530: starobabylončina/staroasýrčina
* 1530 - 1000: stredobabylončina/stredoasýrčina
* 1000 - 600: novobabylončina/novoasýrčina
* 600 pred Kr. - 100: neskorá babylončina

Externé odkazy
--------------

Detailný opis jazyka


| Semitské jazyky (výber) |
| --- |
| akkadčina (babylončina a asýrčina) • amharčina • arabčina • aramejčina • hebrejčina • maltčina • sýrčina |
Nexus 10
**Nexus 10** je tablet, ktorý vyrábali spoločnosti Google a Samsung Electronics. Beží na ňom operačný systém Android. Bol to druhý tablet v sérii Nexus, nasledoval po modeli Nexus 7 prvej generácie.

Obsahuje 10,1 palcový LCD displej s rozlíšením 2560 x 1600 bodov, čo bolo dovtedy najvyššie rozlíšenie na tablete. Uvedený bol 29. októbra 2012 a dostupný bol od 13. novembra 2012.

Dostupný bol v dvoch verziách, s úložiskom 16 GB a 32 GB. Spolu s mobilným telefónom Nexus 10 uviedol Android 4.2 Jelly Bean, ktorý ponúkal niekoľko nových funkcií.

Po uvedení sa stretol so zmiešanými reakciami, hoci kvôli vysokému dopytu sa rýchlo vypredal. Operačný systém bolo možné aktualizovať na verziu Android 5.1 Lollipop.

Obsahoval dvojjadrový procesor Exynos 5250 na frekvencii 1,7 GHz, grafický procesor Mali T604 a 2 GB RAM.

Zdroj
-----

*Tento článok je čiastočný alebo úplný preklad článku Nexus 10 na anglickej Wikipédii.*

| * z
* d
* u
Google Nexus |
| --- |
| Telefóny | 
* Nexus One
* Nexus S
* Galaxy Nexus
* Nexus 4
* Nexus 5
* Nexus 6
* Nexus 5X
* Nexus 6P

 |
| Tablety | 
* Nexus 7
	+ 1. generácia
	+ 2. generácia
* Nexus 10
* Nexus 9

 |
| Digitálne prehrávače médií | 
* Nexus Q
* Nexus Player

 |
**Arthur Charles Nielsen, Sr.** (\* 5. september 1897, Chicago – † 1. jún 1980, Chicago) bol americkým marketingovým výskumníkom.

1923 založil Arthur Charles Nielsen v Evanston, Illinois ACNielsen Corp. podnik pre marketingový výskum. Ako jeden z prvých pochopil, že na to aby sa zlepšili trhové šance pre tovary a služby je potrebné analyzovať a systematizovať tak zmeny trhu a vývojové tendencie ako aj správanie sa zákazníka. Popri iných inováciách vynašiel Nielsen až do dnešných dní používaný obchodný panel, tzn. zvýraznenie dát priamo na Point of sale, mieste predajného aktu. 

Arthur C. Nielsen je tvorcom Nielsen Ratings|Nielsen Television Ratings a vytvoril konceptom „trhového podielu", jedno z najdôležitejších trhových identifikátorov. 

Nielsen študoval na univerzite vo Wisconsine (University of Wisconsin at Madison) a bol v rokoch 1916 až 1918 kapitánom univerzitného tenisového mužstva. Aj v neskorších rokoch zostal tenisu verný. Spolu so svojím synom Arthur C. Nielsen, Jr. zvíťazil v rokoch 1946 a 1948 na majstrovstvách USA v kategórii dvojhra otec-syn. V roku 1971 bol zvolený do medzinárodnej Hall of Fame tenisového športu. Univerzita vo Wisconsine mu udelila v roku 1974 čestný doktorát.

V roku 1918 sa Nielsen oženil s Gertrude B. Smith. Mali jedného syna (Arthur C. Nielsen, Jr.) a tri vnúčatá (Dr. Arthur C. Nielsen III, J. Christopher Nielsen und Elizabeth Nielsen-Cocciarelli).

Autoritné údaje: * ISNI: 0000 0000 6435 0270
* LCCN: nr94013243
* VIAF: 68810544
* WorldCat: lccn-nr94013243
**Akousilaos** alebo **Akúsilaos** alebo **Akusilaos** (starogr. *Ἀκουσίλαος* – *Akousilaos*/iný prepis *Akúsilaos*) bol v roku 448 pred Kr. víťaz olympijských hier v boxe.

Akousilaos z Rodosu bol syn boxera Diagora, jedného z najslávnejších športovcov starovekého Grécka. Rovnako úspešnými športovcami na olympijských hrách boli aj bratia Akousilaa. Starší brat Damagétos zvíťazil v pankratiu dvakrát a mladší brat Dórieus takisto v pankratiu trikrát.

Akousilaos zvíťazil na 83. olympijských hrách v boxe a to v jednom dni, kedy zvíťazil aj jeho brat Damagétos v pankratiu. Diváci na štadióne po ich výkonoch prepukli v obrovský jasot, veď víťazstvo dvoch synov jedného otca, ktorý bol sám olympijským víťazom dovtedy ešte nik nevidel. Keď im ich otec Diagoras prišiel blahopriať k úspechu, nadšení diváci hádzali k jeho nohám kvety a potom ako ho zobrali synovia na plecia a niesli ho doprostred štadióna, volali: *„Dlho nech žije Diagoras"* a keď po chvíli stíchli, aby sa ich otec mohol poďakovať, z hľadiska sa ozval nejaký Sparťan: *„Zomri Diagoras hneď teraz!"* Nebola to od neho zlomyselnosť ani závisť, ale výraz toho, že väčšie blaho už smrteľník v živote nedosiahne. Jeho otec Diagoras premožený šťastím v tej chvíli naozaj skonal.

Referencie a bibliografia
-------------------------

1. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 180.
2. 1 2 3 4  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 179-180.
3. ↑  Pindaros, *Epinikion, Olympijské ódy* 7.
4. 1 2  Pausanias, *Periégésis tés Hellados*, 6,7,3.

Pozri aj
--------

* Zoznam olympijských víťazov staroveku
**Európska filozofia** je súčasť svetovej filozofie, jedna z hlavných súčastí západnej filozofie a európskej kultúry.

Historicky sa zvykne v najhrubších črtách členiť na (v Európe):

* starovekú filozofiu,
* stredovekú filozofiu,
* novovekú filozofiu,
* súčasnú filozofiu.

V rámci novovekej filozofie alebo medzi stredovekou a novovekou filozofiou sa vyčleňuje renesančná filozofia.

Treba si však uvedomiť, že naznačené vyčleňovanie kríži kulturologické a všeobecnohistorické kritérium. Podľa národného/národnostného kritéria možno vyčleniť

* anglickú filozofiu,
* francúzsku filozofiu,
* španielsku filozofiu,
* taliansku filozofiu,
* nemeckú filozofiu,
* slovensku filozofiu,
* grécku filozofiu,
* českú filozofiu,
* škótsku filozofiu,
* ruskú filozofiu,
* dánsku filozofiu atď.

Svoju dnešnú podobu nadobudla v období scholastiky, ktorá rozšírila dedičstvo gréckeho myslenia sprostredkované cirkevnými rádmi a univerzitami. Antické dedičstvo však scholastickí učenci nemali k dispozícii v originálnej podobe, ale v latinských prekladoch. Raná scholastika bola takmer celkom odkázaná na Boethiove preklady Aristotelových *Kategórií* a *O vyjadrovaní* a Euklidových *Stoicheia*.

V roku 1128 preložil z gréčtiny do latinčiny Aristotelove spisy *Analytiky*, *Topiky* a *O sofistických dôkazoch* Jakub z Benátok. Aj Tomáš Akvinský mal k dispozícii iba tieto preklady. V polovici 12. storočí sa európski myslitelia oboznámili aj s prírodovednými dielami Aristotela, ďalej s dielami Ptolemaia a Euklida z Megary, a síce v prekladoch z gréčtiny do latinčiny, ktoré boli realizované v Palerme, a v prekladoch z arabčiny do latinčiny, ktoré vznikli v Tolede (ktorým predchádzal ešte medzipreklad do kastílčiny). V tom istom čase boli do latinčiny preložené aj lekárske a astronomické diela Arabov.

Podľa A. N. Whiteheada európska filozofia pozostáva z poznámok pod čiarou k Platónovi.

Externé odkazy
--------------

* FILIT – zdroj, z ktorého pôvodne čerpal tento článok.
Haltéry olympionika Akmatida zo Sparty, Archeologické múzeum v Olympii
**Akmatidas** (starogr. *Ακματίδας* – *Akmatidas*) bol olympijský víťaz v päťboji v roku 500 pred Kr..

Akmatidas zo Sparty zvíťazil na 70. olympijských hrách v päťboji. V Olympii túto disciplínu zaviedli na 18. hrách v roku 708 pred Kr. a jej prvým víťazom bol Lampis zo Sparty. Päťboj (pentathlon) pozostával zo skoku do diaľky, behu na na jedno stadion, hodu diskom, hodu oštepom a zo zápasenia. V Grécku bol pentathlon veľmi obľúbený.

Keď na jar v roku 1937 započali nemeckí archeológovia pod vedením R. Hampeho a U. Jantzena v Olympii vykopávky, sprevádzalo ich šťastie. Na neveľkom priestore severne od štadióna našli množstvo sošiek, nástrojov a iných predmetov; medzi nimi kamennú skokanskú činku s venovacím nápisom olympijského víťaza Akmatida zo Sparty. Antický autor Filostratos uvádza, že skokanské činky (haltéres) boli vynálezom páťbojárov pre skok: „*lebo svojou váhou vedú ruky atlétov a zabezpečujú im rýchly let a istý doskok"*. Na rozdiel od dnešných atletických súťaží sa v Olympii skákalo z miesta. Atléti pred skokom držali tieto haltéry v rukách a švihali nimi dopredu a dozadu a počas fázy letu ich vymrštili dozadu. Najľahšia známa haltéra váži 1,48 kg a tá najťažšia, 4,63 kg ťažká, umiestnená v Olympijskom múzeu, je Akmatidova.

Referencie a bibliografia
-------------------------

1. 1 2  Walter de Gruyter, *Biographischer Index der Antike / Biographical Index of the Classical World*, str. 34.
2. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 248.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 378.
4. ↑  Eusebios, *Kronika* 2,193.
5. 1 2  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 76.
7. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 438.
8. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 153.

Pozri aj
--------

* Zoznam olympijských víťazov staroveku
**Ilumináti** boli stúpenci tajnej nemeckej spoločnosti *Illuminati Germanae* (dosl. Osvietenci Nemecka) založenej v roku 1776. Snažili sa aplikovať myšlienky osvietenstva.

V roku 1785 bola spoločnosť zakázaná. Následne sa väčšina jej členov pridala k slobodomurárom. Neskoršia snaha o obnovenie z roku 1896 nasmerovala učenie k hermetizmu. V roku 1933 bola opätovne zakázaná a po 2. svetovej vojne obnovená (Svetová spoločnosť iluminátov, Rád iluminátov).

Ich činnosť je často spájaná s konšpiračnými teóriami.

Symbol iluminátov bol hexagram. Erb zobrazoval sovu rímskej bohyne múdrosti Minervy, ktorá držala v pazúroch knihu s písmenami PMCV (lat. per me caeci vident – skrze mňa vidia slepí).

Referencie
----------

1. 1 2 3 4  ilumináti. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2010. 686 s. ISBN 978-80-970350-0-6. Zväzok 6. (His – Im), s. 661.

Iné projekty
------------

Commons
* Spolupracuj na Commons Commons ponúka multimediálne súbory na tému **Ilumináti**
*Patagónia* (oranžovou)
Panoramatický pohľad na Coihaique
Jazero Nahuel Huapi, pri Bariloche, Argentína
**Patagónia** je označenie pre rozsiahle územie na juhu Južnej Ameriky. Na severozápade ho ohraničujú Andy, na severe rieka Rio Colorado. Väčšina Patagónie patrí Argentíne, zvyšok Čile. Názov Patagónia pochádza zo slova patagon, ktorým Magalhães nazval miestnych obyvateľov, ktorých jeho expedícia pokladala za obrov. Dnes sa verí, že patagónci boli vlastne príslušníci kmeňa Tehuelche, s priemernou výškou 1,80m, v porovnaní s 1,55m, čo bola vtedajšia priemerná výška Španielov.. 

Na východ od Ánd sa Patagónia rozkladá na juhu riek Neuquén a Colorado, a na západ od Ánd juh 39°J, okrem Chiloé Archipelago. 
Východ Ánd v Argentínskej časti Patagónie zahŕňa provincie Neuquén, Río Negro, Chubut, Santa Cruz a Tierra del Fuego, ako aj južné výbežky provincií Buenos Aires, Mendoza a La Pampa. Časť patriaca Čile zahŕňa južnú časť regiónu Los Lagos, a regióny Aisén a Magallanes. Nepatria sem tie časti Antarktídy, ktoré si nárokujú obe krajiny.

Obyvateľstvo a rozloha
----------------------

|  | Rozloha | Populácia | Hustota |
| --- | --- | --- | --- |
| Čile | 256,093 km2 | 261,289 | 1,0 na km2 |
| Argentína | 786,983 km2 | 1,738,251 | 2,2 na km2 |
| Spolu | 1,043,076 km2 | 1,999,540 | 1,9 na km2 |

Geografia
---------

Patagónia je prevažne regiónom s rozľahlými stepnými pláňami. V priehlbinách plání sa nachádzajú jazierka a jazerá poloslanej a sladkej vody. Smerom k Andám štrk ustupuje porfýrom, granitom a bazaltovým lávam, živočíchov postupne pribúda a vegetácie ubúda, a krajina získava charakteristiku flóry západného pobrežia, pozostávajúcej prevažne z južných bukov a konifer. Vysoký podiel zrážok v západných Andách a nízke teploty mora na pobreží umožňujú rast studených a vlhkých vzdušných más, ktoré prispievajú k tvorbe ľadových polí a ľadovcov. Nachádza sa tu najrozsiahlejšie ľadové pole na južnej pologuli mimo Antarktídy.

* Perito MorenoPerito Moreno
* San Carlos de BarilocheSan Carlos de Bariloche
* Península ValdésPenínsula Valdés
* UshuaiaUshuaia

Referencie
----------

1. ↑  Antonio Pigafetta, *Relazione del primo viaggio intorno al mondo*, 1524: "Il capitano generale nominò questi popoli Patagoni." The original word would probably be in Magellan's native Portuguese (*patagão*) or the Spanish of his men (*patagón*). It has been interpreted later as "big foot" but the etymology is unclear.
2. ↑  FONDEBRIDER, Jorge. *Versiones de la Patagonia*. 1st edition. vyd. Buenos Aires, Argentina : Emecé Editores S.A. 2003. ISBN 950-04-2498-3. chapter 1 (Ámbitos y voces), s. 29. (Spanish)
3. 1 2  *Patagonia: Natural History, Prehistory and Ethnography at the Uttermost End of the Earth*, C. McEwan, L.A. Borrero and A. Prieto (eds), Princeton University Press with British Museum Press, 1997. ISBN 0-691-05849-0
4. ↑  Chile: Population Census of 2002.
5. ↑  Argentina: Population Census of 2001.

Iné projekty
------------

Commons
* Spolupracuj na Commons Commons ponúka multimediálne súbory na tému **Patagónia**
**John Deighton** (\* november 1830, Hull, Spojené kráľovstvo - † 29. máj 1875, Vancouver, Britská Kolumbia, Kanada), známy ako **Gassy Jack** - *Táravý Jack*, bol anglický obchodník, majiteľ baru a kapitán. Vo Vancouveri je po ňom pomenovaná historická štvrť Gastown.

Medzi rokmi 1862 až 1867 John Deighton viedol bar v meste New Westminster v Britskej Kolumbii. Neskôr si otvoril bar *Globe Saloon* na južnej strane fjordu Burrard Inlet. Postavil ho spolu s robotníkmi z píly Hastings Mill a námorníkmi za prísľub všetkej whisky, ktorú zvládnu vypiť na jedno posedenie. Bar bol zbúraný, keď bolo založené mesto Granville a bol znovu postavený pod novým menom *Deighton House*. Jeho brat Tom Deighton a jeho žena prevzali bar v roku 1874 a John Deighton začal pracovať na parníku, ktorý plával po rieke Fraser. No po rodinnej hádke o niekoľko mesiacov neskôr opäť prevzal bar a viedol ho až do jeho smrti v nasledujúcom roku.

Johna Deightona pre jeho rozprávačské nadanie a družnú povahu prezývali *Utáraný Jack* - *Gassy Jack*. Toto meno sa vžilo a oblasť na okolí baru je dnes známa ako Gastown.

John Deighton je pochovaný v meste New Westminster v Britskej Kolumbii na cintoríne Forest Lawn Cemetery.

Iné projekty
------------

Commons
* Spolupracuj na Commons Commons ponúka multimediálne súbory na tému **John Deighton**

Externý odkaz
-------------

* Jeho životopis (po anglicky)

Autoritné údaje: * LCCN: n2005009687
* VIAF: 53552783
* WorldCat: lccn-n2005009687
**Peter Kostka** alebo **Petr Kostka** (čes. *Petr Kostka ze Sedlce*; \* ? - † 1532) bol vojvodca, kapitán kráľovských vojsk horného Uhorska, spolumajiteľ hradov Lietava, Strečno a mesta Žilina.

Príslušníci rodu boli v službách Albrechta II. a Mateja Korvína. S ním prišiel do Uhorska Albert (dol. 1469 – 1473). Jeho synovia Mikuláš († 1556) a Peter (1514 – 1526 kapitán Komárňanskej pevnosti, bojoval v bitke pri Moháči 1526) za vernosť k Jageloncom a Jánovi de Zápolya získali viaceré majetky.Peter Kostka pochádzal zo Sedlíc pri Frýdku-Místku (Sedlec, Sedlice, dnes Sedliště). Kráľ Ján hneď po korunovácii vymenoval Petra za veliteľa severouhorských vojsk a Mikuláša za krajinského kapitána. Nemilosrdne žiadal od liptovskej a trenčianskej šľachty na Liptove vernosť kráľovi Jánovi a neštítil sa vypáliť dediny a sídla prohabsburskej šľachty. Cisársky generál Katzianer v službách Ferdinanda I. však postupne dobýjal uhorské mestá a hrady a pripravoval sa aj na úder proti Orave. Peter v roku 1532 po dohode s vyslancom Ferdinanda I. zmenil stranu. Dohoda zaručila Petrovi a jeho synovcovi Jánovi z Dubovca uhorské šľachtictvo, potvrdené indigenátom z 28.9.1534. Peter získal Lietavu, Strečno a aj Oravský hrad, ktorý však kvôli finančným problémom predal synovcovi. Spolu s bratom Mikulášom boli najmä na Slovensku známi ako „hajtmani zámkov horných na Považí".

Erb
---

Erb
Pôvod rodu sa odzrkadľuje aj v erbe, ktorý sa zaradzuje do skupiny poľských erbov zvanej stará Śierniawa. Erbom je v červenom štíte strieborný sloní chobot a nad ním zlatý grécky kríž, alebo opačne položené písmeno S, s krížom na hornom oblúku. Klenot tvoria v korune slonie choboty s napichanými pávími alebo pštrosími perami. Peter v roku 1530 odtlačil oktogonálnu pečať, kde je v štíte lastovičí kríž, pod ktorým z päty vyrastá sloní chobot, čo je udomácnená uhorská podoba erbu Śiernawa. Klenotom sú z prikrývadiel prilby vyrastajúce slonie choboty, vedľa sú iniciály P – K. Na Oravskom hrade sa nachádza farebný variant, kde je v zrejme čiernom štíte zlaté písmeno S naopak. František Thurzo dal urobiť v roku 1561 náhrobok svojej zosnulej manželke Barbore Kosztka, ktorý sa nachádza v kostole v Rajci a je zhodný so základným opisom erbu Śiernawa.

Referencie
----------

1. 1 2  PONGRÁCZ, Denis. *Atlas osobných pečatí I.*. 1. vyd. Bratislava : M. Trstenský vl.n. 2019. ISBN 9788057011941. S. 224, 225..

Zdroje
------

* SASINEK, F.: Petor a Mikuláš Kostka. In: Slovenský letopis IV. 1880
* BERNÁTOVÁ, Martina: Peter a Mikuláš Kostkovci. In: MÚZA 1/2014. Dostupné online
* BERNÁTOVÁ, Martina: Peter a Mikuláš Kostkovci zo Sedlíc, ich pôvod a erb. In: Vlastivedný zborník Považia XXVII. Považské múzeum 2015, s. 91 - 101
* BERNÁTOVÁ, Martina - SLANÁ, Andrea: Hrad Strečno. Žilina: Považské múzeum 2015. ISBN 978-80-88877-72-1
**Patrick Anthony "Pat" Jennings OBE** (\* 12. jún 1945, Newry, Severné Írsko) je bývalý severoírsky futbalový brankár. Preslávil sa hlavne pôsobením v Tottenhame Hotspur a Arsenale. Celkovo odohral viac než 1000 duelov na najvyššej úrovni a napriek tomu že bol brankár, dal aj gól v FA Charity Shield v roku 1967.

Klubová kariéra
---------------

### Newry Town & Watford

Hral za Shamrock Rovers do 18 rokov už vo veku 11 rokov. V 16 rokoch sa vrátil späť do svojho rodného mesta, do tímu Newry Town, s ktorým dokonca aj vyhral pohár juniorov.

### Tottenham Hotspur

Jennings tu strávil 13 rokov, keď odohral 472 ligových zápasov a 591 vo všetkých súťažiach. So Spurs vyhral v roku 1967 FA Cup, Anglickú ligu v rokoch 1971 a 1973, a Pohár UEFA v roku 1972. Patovi sa podarilo dokonca dať gól z vlastnej polovice ihriska proti Manchesteru United v FA Cupe. V roku 1973 ho asociácia novinárov menovala ako futbalistu roka.

### Arsenal

V auguste 1977, prestúpil k najväčšiemu rivalovi Tottenhamu, do Arsenalu. Spurs sa domnievali že to urobil kvôli tomu, že sa blížil jeho koniec futbalovej kariéry, no opak bol pravdou. V Arsenale strávil 8 rokov. Pomohol mu dostať sa trikrát do finále FA Cupu v rokoch 1978, 1979, 1980 a v tom istom roku do Pohára UEFA. Ale, Arsenal vyhral len vo finále FA Cupu v roku 1979 nad Manchestrom United. Pat celkovo odohral 327 zápasov za Arsenal. Dňa 26. februára 1983 dosiahol významný míľnik a to 1000 odohraných zápasov v najvyššej lige proti West Bromwich Albion, ktorý skončil remízou 0 – 0.

Reprezentačná kariéra
---------------------

Jennings debutoval za reprezentáciu Severného Írska už ako 18 ročný, pokiaľ hrával za Watford. Bol to zápas hraný 15. apríla 1964 proti Walesu, ktorý vyhral 3 – 2. Pat odohral svoj posledný zápas na MS 1986, vo veku 41 rokov, keď bol vôbec najstarší hráč na majstrovstvách sveta.

Referencie
----------

1. ↑
2. ↑

Zdroj
-----

*Tento článok je čiastočný alebo úplný preklad článku Pat Jennings na anglickej Wikipédii.*
**Ulsterské obranné združenie** (angl. *Ulster Defence Association* skr. **UDA**) je najväčšia lojalistická polovojenská skupina v Severnom Írsku. Bola vytvorená v septembri 1971 a vykonávala ozbrojenú kampaň takmer 24 rokov počas Problémov. V rámci UDA existovala skupina, ktorej úlohou bolo začatie polovojenských útokov. Používali krycie meno **Ulsterskí bojovníci za slobodu** (*Ulster Freedom Fighters* skr. **UFF**) takže UDA nemohla byť postavená mimo zákon. Spojené kráľovstvo zakázalo UFF v novembri 1973, ale UDA nebola klasifikovaná ako teroristická skupina až do 10. augusta 1992. UDA/UFF je tiež klasifikovaná ako teroristická skupina v Spojených štátoch.

Hlavnými cieľmi UDA/UFF sú hájiť záujmy ulsterských protestantských lojalistických oblastí a boj proti írskemu republikanizmu, najmä proti IRA. Väčšina ich obetí však boli neozbrojení civilisti, najmä írski katolíci, UDA sa pritom odvolávala na útoky IRA proti protestantom. Medzi najznámejšie útoky skupiny patria masaker na cintoríne v Milltown, streľba v stávkovej kancelárií Sean Graham, zabíjanie v Castlerocku a masaker v Greysteel. Väčšina útokov sa uskutočňovala v Severnom Írsku ale od roku 1972 vykonávali útoky aj v Írsku. UDA/UFF vyhlásila prímerie v roku 1994, hoci sporadické útoky pokračovali až do oficiálneho ukončenia ozbrojenej kampane v novembri 2007.

UDA bola často nazývaná svojimi súpermi Ulsterskými dobrovoľníckymi silami (UVF) ako "Wombles" (čo boli malé fiktívne chlpaté tvory) vzhľadom na ich obľubu kabátov s kožušinou na kapucni. Ich motto je  *Quis Separabit* čo v latinčine znamená "Kto nás rozdelí?".

Referencie
----------

* Bruce, Steve. *The Red Hand*, 1992, ISBN 0-19-215961-5
* Crawford, Colin. *Inside the UDA: Volunteers and Violence,* 2003.
* Moloney, Ed.*The Secret History of the IRA*
* O'Brien, Brendan. *The Long war, the IRA and Sinn Féin*
* Wood, Ian S. *Crimes of Loyalty: A History of the UDA*

Zdroje
------

*Tento článok je čiastočný alebo úplný preklad článku Ulster Defence Association na anglickej Wikipédii.*
Súradnice: 36°15′58.38″S 29°19′2″V﻿ / ﻿36,2662167°S 29,31722°V﻿ / 36.2662167; 29.31722

**Patara** (gr. *Πάταρα*; iný grécky názov: **Arsinoé** – *Ἀρσινόη*; lýksky *Πττάρα* – Ptara) bolo starogrécke mesto na juhozápade dnešného Turecka. V minulosti významné prístavné staroveké grécke mesto v kraji Lýkia, známe je predovšetkým tým, že odtiaľto pochádzal Svätý Mikuláš. Zachovalo sa tu mnoho pamiatok, ako dve divadlá a stĺporadie. Po zanesení prístavu pieskom mesto stratilo na význame.

Dejiny
------

Mesto založil grécky kmeň Dórov z Kréty. Lýkia dlho patrila do Perzskej ríše, v 3. stor. ju oslobodil Alexander Veľký. V helenistickom období patrila Patara medzi najvýznamnejšie mestá Lýkijskej federácie, nakoniec ho však ovládol mocný Rodos. Nachádzala sa tu aj druhá najvýznamnejšia Apollónova veštiareň, po Delfách. Mesto bolo obliehané aj ponstkým kráľom Mithridatom IV. v roku 88 pred Kr. keďže stálo na strane Rimanov. Síce rímskej vláde podliehala už od 1. stor pred Kr. definitívne bola Patara Rimanmi anektovaná až v roku 43 po Kr. Mesto navštívili aj Apoštol Pavol a  Apoštol Lukáš. V meste sa začína rýchlo rozširovať kresťanstvo. Koncom 3. stor. sa tu miestnej bohatej kresťanskej rodine narodil Sv. Mikuláš, ktorý sa neskôr stal biskupom v susednej Myre. Patara bolo významnejšie mesto aj počas Byzantskej doby, no definitívny úpadok nastal počas bojov so Seldžuckými Turkami, kedy mesto úplne zaniklo.
V blízkosti boli už len dediny obývané Grékmi, ktorí v roku 1923 počas Grécko-tureckej výmeny obyvateľstva odišli do Grécka.

Iné projekty
------------

Commons
* Spolupracuj na Commons Commons ponúka multimediálne súbory na tému **Patara (Lýkia)**
Skupina počas európskeho turné (17. október 1968)
Skupina v auguste 1971
**The Mothers of Invention** bola americká, kalifornská hudobná skupina vystupujúca v 60. a 70. rokoch 20. storočia (1964 – 1969, 1970 – 1971, 1973 – 1975), ktorej frontmanom bol Frank Zappa.

Začínala pod menom **The Soul Giants** ako R&B kapela v zložení: Ray Collins, David Coronado, Ray Hunt, Roy Estrada a Jimmy Carl Black. Collins ponúkol Zappovi miesto gitaristu v kapele, pričom Zappa presvedčil jej ostatných členov, aby sa zamerali na pôvodnú tvorbu, čo malo zvýšiť ich šance na zisk kontraktu s hudobným vydavateľstvom. Pôvodný líder kapely Coronado sa obával, že prechod na pôvodnú tvorbu zníži ich šancu na zákazky a preto skupinu opustil. Následne Zappa prebral jeho pozíciu. Na deň matiek 9. mája 1965 kapela zmenila názov na **The Mothers**.

Po počiatočných ťažkostiach dosiahla kapela značnú popularitu aj komerčný úspech. Do širšieho povedomia vstúpila na kalifornskej undergroundovej scéne. V roku 1966 jej producent Tom Wilson ponúkol zmluvu s vydavateľstvom Verve Records, v ktorom kapela vydala album *Freak Out!*. Kvôli požiadavke vydavateľa sa názov skupiny zmenil na The Mothers of Invention (keďže boli k tejto zmene donútení okolnosťami, zvolili si názov podľa anglického príslovia *necessity is the mother of invention* – „nutnosť je matkou vynálezu"). V novembri 1966 kapela do svojich radov pribrala klávesistu Dona Prestona.

Následne skupina koncertovala v New Yorku, absolvovala turné po Európe a v lete 1968 sa vrátila do Los Angeles. V tomto období vydala kriticky uznávané albumy *Absolutely Free* (1967), *We're Only in It for the Money* (1968) a *Uncle Meat* (1969). Koncom roka 1969 Zappa kapelu rozpustil hlavne pre finančné dôvody.

V roku 1970 ju Frank Zappa znovuzaložil v zložení: Ian Underwood, Jeff Simmons, George Duke, Aynsley Dunbar and singers Mark Volman a Howard Kaylan. Obnovená kapela debutovala albumom *Chunga's Revenge* (1970), no v roku 1971 ju postihli dve nešťastia: Počas koncertu v kasíne vo švajčiarskom Montreux vypukol požiar, ktorý kapele zničil vybavenie. Následne na koncerte v Londýne fanúšik zhodil Zappu z pódia a spôsobil mu vážne zranenia, ktoré mu znemožnili koncertovať až do septembra 1972. Kapela teda zažila ďalší rozpad.

Poslednýkrát sa obnovila v roku 1973 v zložení: Frank Zappa, Ralph Humphrey, Sal Marquez, George Duke, Bruce Fowler, Tom Fowler, Ruth Underwood a Ian Underwood. V roku 1975 vydala svoj posledný album *Bongo Fury*.

Referencie
----------

1. ↑   *The Mothers of Invention Songs, Albums, Reviews, Bio & More* [online]. AllMusic, [cit. 2022-09-30]. Dostupné online. (po anglicky)

Zdroj
-----

* *Tento článok je čiastočný alebo úplný preklad článku The Mothers of Invention na anglickej Wikipédii.*
Bábka vytvorená patchworkovou technikou
**Patchwork** (čítaj [pečvork]) je zvláštna technika zošívania látok. Ide o zošívanie malých, rôznofarebných kúskov látok tak, že spolu vytvárajú väčšie geometrické vzory. Výsledný patchwork je spojený s ďalšími vrstvami látky a je ozdobne prešívaný drobnými stehmi. Výsledný výrobok sa nazýva quilt. Pôvodne išlo výlučne o ručnú prácu, dnes už existujú špeciálne šijacie stroje, ktorými je možné patchwork vytvárať.

ukážka patchworkovej techniky
Patchwork vznikol pôvodne medzi ženami amerických osadníkov, ktoré týmto spôsobom chceli využiť zvyšky látok, alebo látky z obnosených šiat. Týmto spôsobom sa dal znovu použiť aj veľmi malý kúsok vhodnej látky. Dnes sa patchwork vyrába zo špeciálnych materiálov, ktoré majú vhodnú farbu a obyčajne sú potlačené drobným vzorom. Základom býva stopercentná bavlnená látka. Patchwork sa najčastejšie používa na výrobu quiltov (deky, prikrývky, vankúše), môže sa však využiť aj pri výrobe batohov, textilných dekorácií, teplých búnd, kabátov a iných odevných doplnkov. 

Po druhej svetovej vojne sa zdalo, že techniky patchworku a quiltu už patria do minulosti. V poslednom čase však záujem o túto textilnú techniku prudko vzrastá. Dnes začína byť technika patchworku opäť veľmi populárnou medzi spotrebiteľmi, ale aj medzi ženami, ktoré majú patchwork ako svoje umelecké hobby. Obrovskú popularitu získava patchwork a quilt najmä v Spojených štátoch a Japonsku. Tak isto v Česku vznikajú patchworkové kluby, usporadúvajú sa prednášky a školenia, výstavy a objavujú sa knihy a obchody s bohatou ponukou tovaru vyrobeného touto tradičnou technikou.

Tiež na Slovensku sa patchworkové hnutie rýchlo rozvíja. Kluby patchworku existujú v Bratislave, Košiciach, Levoči, Žiari, Piešťanoch či Trnave, Martine a mnohých ďalších mestách. Objavujú sa nové obchody so všetkým pre patchwork a šitie pod jednou strechou - či už sú to látky, kurzy, šijacie stroje alebo výstavy.

Iné projekty
------------

Commons
* Spolupracuj na Commons Commons ponúka multimediálne súbory na tému **Patchwork**

Zdroj
-----

*Tento článok je čiastočný alebo úplný preklad článku patchwork na českej Wikipédii.*
**Roberto** „**Robbie**" **Rotten** (is. *Glanni Glæpur*, v preklade do slov. „hlúpy zločinec") je fiktívna postava a hlavný antagonista islandského detského seriálu *LazyTown*. Je nepriateľom hlavných protagonistov, Sportacusa a Stephanie Splitzovej, ktorí podporujú cvičenie, zdravú výživu a aktívny a zdravý životný štýl. Na rozdiel od Robbieho, ktorého obľúbené voľnočasové aktivity sú jedenie nezdravých jedál a pozeranie televízie.

Ako lenivý umelec, Robbie prirodzene nesúhlasí s ich pokusmi šíriť zdravý vplyv na obyvateľov LazyTownu a používa rôzne schémy na diskreditáciu zdravého nažívania a behu „Sportaflop" mimo Lazytownu v každej epizóde, hoci sú jeho plány vždy na konci zmarené. Vychádza zo svojej inkarnácie z pôvodného muzikálu.

História
--------

V druhej islandskej scénickej hre sa postava volala *Glanni Glæpur*, a keď prišiel do mesta, mal na sebe úplný čierny oblek, ale keď sa zamaskoval ako Rikki Ríki (slov. *veľmi bohatý muž*), nosil fialový kabát, nejaké fialové nohavice a topánky, ktoré sú podobné tým, ktoré nosí Robbie v televíznom seriáli, hoci v tom čase ešte nemal vlasy pokryté gélom. Ale v televíznom seriáli, fialový/tmavomodrý oblek a čiernobiele topánky.

Robbie Rotten sa stal slávnym na internete vďaka skladbe „We Are Number One".

Dňa 21. augusta 2018, jeho herec Stefán Karl Stefánsson umrel vo veku 43 rokov.

Referencie
----------

1. ↑   *Robbie Rotten* [online].. Dostupné online. Archivované 2011-10-02 z originálu.
2. ↑  Jessie Yeung. *Stefan Karl Stefansson, 'LazyTown's' Robbie Rotten, dies at 43* [online]. CNN, 2018-08-22, [cit. 2018-09-16]. Dostupné online.
3. ↑   *Glanni Glæpur Í Latabæ -- English subtitles | Latibaer - LazyTown (1999)* [online]. YouTube, 3 February 2017, [cit. 2018-09-06]. Dostupné online. (English)
4. ↑  Patricia Hernandez. *After LazyTown actor’s death, fans subscribe en masse to YouTube channel as a final thank you* [online]. 2018-08-30, [cit. 2018-09-16]. Dostupné online.
5. ↑   Tributes paid as 'LazyTown' actor Stefan Karl Stefansson dies, aged 43. *NME*, 2018-08-22. Dostupné online [cit. 2018-09-15]. (po anglicky)

Zdroj
-----

*Tento článok je čiastočný alebo úplný preklad článku Robbie Rotten na anglickej Wikipédii.*
*Branchinecta packardi*
**Žiabronôžky** (lat. *Anostraca*) je rad vodných kôrovcov. Rody z tohto radu, pokiaľ vôbec majú slovenské meno (t.j. najmä rody Artemia, Branchinecta, Branchipus, Chirocephalus, Pristicephalus, Streptocephalus, Siphonophanes a Tanymastix) sa po slovensky nazývajú **žiabronôžka**.

Charakteristika
---------------

Ide o veľmi primitívne kôrovce, ktorých telo je zložené z ešte málo diferencovaných somitov. Kutikula je mäkká, neobsahuje takmer žiadny CaCO3. Hlava, ktorá nezrastá so žiadnym hrudným somitom, má ešte naznačenú segmentáciu – je prítomný šev medzi neurocephalonom a gnathocephalonom, a niekedy i šev oddeľujúci mandibulárny segment od ostatnej hlavy! Na hlave je rudimentálne naupliové očko, žložené oči na stopkách, druhotne nečlánkované nitkovité tykadielka a tykadlá, ktoré sú silné, u samíc jednočlánkové a u samcov dvojčlánkové, klieštikovité. Tykadlá samcov slúžia na prichytenie samice pri kopulácii. Mandibuly sú silné, no 2 páry maxíl sú zakrpatené. Hrudné nôžky sú veľmi blízke parapódiám – majú jediný kĺb a sú napínané tlakom hemolymfy! Veľkú primitívnosť žiabronôžok potvrdzuje i fakt, že ich nôžky sú funkčne nediferencované, podobne ako u Polychaeta – slúžia na pohyb, dýchanie, filtrovanie planktónnej potravy z vody, a sú na nich aj zmyslové senzily.

Príklady u nás známych druhov sú žiabronôžka soľná (*Artemia salina*), žiabronôžka severská (*Branchinecta paludosa*), žiabronôžka letná (*Branchipus schaefferi*), žiabronôžka slovenská (*Chirocephalus slovacicus*) a žiabronôžka panónska (*Pristicephalus carnuntanus*).

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Žiabronôžky**
* Spolupracuj na Wikidruhoch Wikidruhy ponúkajú informácie na tému **Žiabronôžky**

Externé odkazy
--------------

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
Doc. RNDr. **Peter Baláž**, CSc. (\* 3. september 1917, Dubodiel – † 1. jún 1998, Bratislava) bol slovenský fyzik a pedagóg.

Život
-----

Peter Baláž sa narodil v Dubodiele pri Trenčíne. Po absolvovaní učiteľského ústavu vyučoval v Hornej Súči, v Nemšovej a v Trenčíne. Popri zamestnaní študoval matematiku a fyziku na Pedagogickej fakulte Slovenskej univerzity a na Prírodovedeckej fakulte Univerzity Komenského v Bratislave. V roku 1953 nastúpil na Vysokú školu pedagogickú v Bratislave. Potom prešiel na Pedagogickú fakultu UK v Trnave. Tu zotrval až do roku 1982, kedy odišiel do dôchodku. V roku 1966 obhájil hodnosť docenta a v roku 1969 získal titul RNDr. V oblasti experimentálnej fyziky podieľal sa na výskumoch v oblasti senzorickej akustiky a v tejto oblasti dosiahol vedeckú hodnosť kandidáta fyzikálno-matematických vied. V rokoch 1963 – 1981 vykonával funkciu vedúceho Katedry fyziky Pedagogickej fakulty UK v Trnave a v rokoch 1969 – 1971 aj funkciu prodekana.

Zomrel 1. júna 1998 v Bratislave.

Dielo
-----

Napísal skriptá *Žiarenie a atomistika* (1959), *Elektrina a magnetizmus* (1962). Preložil z ruštiny do slovenčiny knihu L. I. Reznikov a kol. *Základy metodiky vyučovania fyziky* (1972). Bol autorom učebnice pre pedagogické fakulty *Fyzika III.* (1973). Spracoval *Zbierku úloh z fyziky pre stredné školy*, ktorá vyšla v piatich vydaniach. V diele *Význační fyzici* (1966) spracoval život a dielo 40 svetových významných fyzikov.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * GND: 1167249267
* NK ČR: ola2003175118
* SNK: 173162
* VIAF: 84982734
**Letný deň** je v meteorologickej terminológii deň (resp. ľubovoľných 24 hodín), počas ktorého maximálna teplota vzduchu dosiahne 25 °C a viac. Počet letných dní sa pohybuje v južných oblastiach a v niektorých kotlinách južnej polovice Slovenska do nadmorskej výšky 350 m n. m. v priemere nad počtom 50 dní. Napríklad Hurbanovo má takýchto dní v priemere 74, Lučenec 78, Sliač 68, Trebišov 68. V polohách okolo 1000 m n. m. sa za rok vyskytuje v priemere 5 až 10 letných dní. Vo výškach približne nad 1800 m n. m. sa letné dni v priemere už nevyskytujú.

Najskorší prvý výskyt letného dňa v Hurbanove (1901–2015) bol dosiahnutý 21. marca 1974 a najneskorší prvý výskyt 12. júna 1933. 
Najneskorší výskyt letného dňa bol na Slovensku zaznamenaný v Hurbanove 31. októbra 2001, v Kráľovej pri Senci 27. októbra 2019 a v Žihárci 25. októbra 1999.

Pozri aj
--------

* Arktický deň
* Tropický deň

Referencie
----------

1. ↑   *Slovník klimatologických pojmov* [online]. SHMÚ, [cit. 2014-02-07]. Dostupné online.
2. 1 2 3 4   *Klimatické pomery Slovenskej republiky* [online]. SHMÚ, [cit. 2014-02-07]. Dostupné online.
3. ↑   *Letné dni* [online]. SHMÚ, [cit. 2016-12-09]. Dostupné online.
4. ↑   *Najneskorší deň výskytu letného dňa v októbri* [online]. Slovenský hydrometeorologický ústav, [cit. 2014-02-07]. Dostupné online.

|  |  |
| --- | --- |
| Portal | Portál vedy o Zemi |
**Tlač z výšky** alebo **vysoká tlač** je najstaršou tlačiarenskou technikou. Princíp tlače spočíva v tom, že požadovaný obraz sa nanesie na tlačovú formu a miesta, ktoré sa nemajú otláčať, sa mechanicky, prípadne chemicky odstránia. Na vyvýšené (neodstránené) miesta je nanesená tlačová farba a táto sa za pôsobenia tlaku otlačí na papier alebo iný podklad. Tlačiace prvky sú teda vyvýšené nad prvky netlačiace. Pri navaľovaní tlačovej farby na tlačovú formu sa táto nanesie iba na povrch vyvýšených tlačiacich prvkov. Vyryté časti, ktoré nevystupujú z reliéfu, zostanú na odtlačku biele.

Tlač z výšky je charakterizovaná reliéfnou tlačovou formou. Tlačová forma môže byť z najrôznejšieho materiálu, dnes najčastejšie oceľové, z ľahkých hliníkových zliatin, alebo plastové, v minulosti odlievané olovené, alebo drevené formy, v umeleckej tlači sa používa linoleum, kameň, lepenka, piesok, zemiaky a iné.

Techniky tlače z výšky sú drevorez (drevoryt - xylografia), rytina do Mässrovej dosky, linorez (linoryt), razená technika (šrotová tlač), kovoryt (kovorez), olovoryt, zinkografia. 

Priemyselne sa tlač z výšky používa ako kníhtlač a flexotlač. 

* *Kníhtlač* je najstaršou tlačovou technikou a zhruba do šesťdesiatych rokov dvadsiateho storočia mala dominantné postavenie.
* *Flexotlač* je podobná kníhtlači, tlačová forma je pružná a používa sa nízkoviskózna tlačová farba. Flexotlač sa používa hlavne v obalovom priemysle.

Pozri aj
--------

* Tlač z hĺbky
* Tlač z plochy
* Ofset
* Prietlač
**Eugen Hammersberg** (maď. *Hammersberg Jenő*; \* 14. marec 1845, Košice – † 28. február 1918, Budapešť) bol uhorský právnik, poslanec uhorského snemu, sudca, generálny prokurátor Uhorska.

Životopis
---------

Narodil sa v šľachtickej rodine Ladislava Ganzstuckh von Hammersberg a jeho manželky Emerencie Farkassányi. Po absolvovaní košickej právnickej akadémie začal svoju kariéru na trestnom kráľovskom súde v Pešti ako koncipient. Právnické skúšky zložil v roku 1867 a stal sa sudcom v Košiciach. V roku 1872 ho zvolili za poslanca uhorského snemu za Liberálnu stranu, ktorým bol dve volebné obdobia do roku 1878. Od roku 1883 bol sudcom rôznych súdov a v roku 1891 bol vymenovaný za sudcu Kúrie (najvyššieho súdu Uhorska). V rokoch 1896 až 1899 bol generálnym prokurátorom Uhorska. Po reforme prokuratúry ho cisár František Jozef I. v roku 1899 vymenoval za prvého kráľovského prokurátora Uhorska (ktorý plnil úlohy generálneho prokurátora). V roku 1902 odišiel do dôchodku.

Referencie
----------

1. ↑  HAMMERSBERG, Eugen. In:  *Slovenský biografický slovník : (od roku 833 do roku 1990)*. Zväzok II.. Martin : Matica Slovenská, 1987. Dostupné online. S. 277.

Iné projekty
------------

Commons
* Spolupracuj na Commons Commons ponúka multimediálne súbory na tému **Eugen Hammersberg**

Externé odkazy
--------------

* Záznam o narodení a krste v matrike; pokrstený ako Jenö Hammerberg Ganczstukh

Zdroj
-----

*Tento článok je čiastočný alebo úplný preklad článku Hammersberg Jenő na maďarskej Wikipédii.*

Autoritné údaje: * PIM: PIM57394